DA verbaas oor vyandigheid by Fort Hare – praag.co.za
DA verbaas oor vyandigheid by Fort Hare
Die DA-leier Helen Zille het die ANC Jeugliga en die studenteorganisasie Sasco van intimidasie beskuldig ná haar toespraak by die Fort Hare Universiteit deur uitjouery en ‘n kragonderbreking onderbreek is.
Dit is nie duidelik wat die kragonderbreking veroorsaak het nie.
Zille is deur die DA Studenteorganisasie genooi om in die aanloop tot die studenteraadsverkiesing by die Universiteit te praat.
Sy het na afloop van die onderbreking aan die SAUK gekla dat die stryd om demokrasie in die land gedaal het tot “onverdraagsaamheid en ondemokratiese gedrag”. Die DA het egter self in Midvaal asook Kaapstad alle Afrikanersimbole laat verwyder om hul eie onverdraagsaamheid teenoor Afrikaners te laat botvier.
Die party het twee maande gelede ‘n Xhosa-koning oorreed om aan te sluit in die hoop om in die Oos-Kaap stemme te trek. Dié openlike vyandigheid van die studente moes vir Zille ‘n verrassing gewees het aangesien sy spog dat sy en ander Litouers vir die ANC se bewindsoorname verantwoordelik is.
Die president van Sasco by Fort Hare, Mawande Njeza het ontken dat hulle vir die kragonderbreking verantwoordelik was. Hy sê Sasco kry die skuld vir alles wat verkeerd gaan op die kampus.
Skrywer Karin RoodtGepubliseer op 4 Oktober 2013 Kategorieë Nuus, Suider-AfrikaSleutelwoord Afrikanersimbole, DA, Daso, Fort Hare, Helen Zille, Midvaal, sasco
Vorige Vorige artikel: Einde van model-C-skole? Grondwethof plaas staat in beheer
Volgende Volgende artikel: Sindikaat maai onder Weenen-renosters